cyanic-selkie/wikianc huggingface dataset:
শ্রীলঙ্কা
শ্রীলঙ্কার নথিভুক্ত ইতিহাস ৩,০০০ বছর পুরনো, যেখানে প্রাগৈতিহাসিক মানববসতির প্রমাণ রয়েছে যা কমপক্ষে ১২৫,০০০ বছর আগের। দেশটির একটি সমৃদ্ধ সাংস্কৃতিক ঐতিহ্য রয়েছে। শ্রীলঙ্কার প্রাচীনতম পরিচিত বৌদ্ধ রচনাবলি, যা সম্মিলিতভাবে পালি ত্রিপিটক নামে পরিচিত, চতুর্থ বৌদ্ধ সংগীতির সময় রচিত, যা ২৯ খ্রিস্টপূর্বাব্দে সংঘটিত হয়েছিল। শ্রীলঙ্কার ভৌগোলিক অবস্থান ও গভীর পোতাশ্রয় প্রাচীন রেশম পথ বাণিজ্য গমনপথের আদিকাল থেকে আজকের তথাকথিত সামুদ্রিক রেশম পথ পর্যন্ত এটিকে দারুণ কৌশলগত গুরুত্ব প্রদান করেছে।  এর অবস্থান এটিকে একটি প্রধান বাণিজ্যকেন্দ্রে পরিণত করেছিল, যার ফলে এটি ইতোমধ্যেই সুদূর প্রাচ্যেদেশীয় ও ইউরোপীয়দের কাছে অনুরাধাপুর যুগ থেকেই পরিচিত ছিল। দেশটির বিলাসদ্রব্য ও মশলার ব্যবসা বহু দেশের ব্যবসায়ীদের আকৃষ্ট করেছিল, যা শ্রীলঙ্কার বৈচিত্র্যময় জনসংখ্যা তৈরিতে সাহায্য করেছিল। সিংহল কোট্টে রাজ্যে একটি বড় রাজনৈতিক সংকটের সময় পর্তুগিজরা শ্রীলঙ্কায় (মুখ্যত দুর্ঘটনাক্রমে) এসে পৌঁছয় এবং তারপর দ্বীপের সামুদ্রিক অঞ্চল ও এর লাভজনক বাহ্যিক বাণিজ্য নিয়ন্ত্রণ করার চেষ্টা করে। শ্রীলঙ্কার কিছু অংশ পর্তুগিজদের দখলে চলে যায়। সিংহল-পর্তুগিজ যুদ্ধের পর ওলন্দাজ ও ক্যান্ডি রাজ্য সেই অঞ্চলগুলির নিয়ন্ত্রণ নেয়। ওলন্দাজ দখলিগুলো এরপর ব্রিটিশরা দখল করে নেয়, যারা পরবর্তীতে ১৮১৫ থেকে ১৯৪৮ সাল পর্যন্ত উপনিবেশায়নের মাধ্যমে পুরো দ্বীপের উপর তাদের নিয়ন্ত্রণ প্রসারিত করে। ২০শ শতাব্দীর প্রারম্ভে রাজনৈতিক স্বাধীনতার জন্য একটি জাতীয় আন্দোলন শুরু হয় এবং ১৯৪৮ সালে সিলন একটি অধিরাজ্যে পরিণত হয়। ১৯৭২ সালে শ্রীলঙ্কা নামক প্রজাতন্ত্র অধিরাজ্যটিকে স্থলাভিষিক্ত করে। শ্রীলঙ্কার সাম্প্রতিক ইতিহাস একটি ২৬ বছরের গৃহযুদ্ধের দ্বারা ক্ষতিগ্রস্ত হয়েছিল, যা ১৯৮৩ সালে শুরু হয়েছিল এবং ২০০৯ সালে চূড়ান্তভাবে শেষ হয়েছিল, যখন শ্রীলঙ্কা সশস্ত্র বাহিনীর কাছে লিবারেশন টাইগার্স অব তামিল ঈলম পরাজিত হয়েছিল।
শ্রীলঙ্কা চা, কফি, নারিকেল, রাবার উৎপাদন ও রফতানিতে বিখ্যাত। নয়নাভিরাম প্রাকৃতিক সৌন্দর্য সংবলিত সমুদ্রসৈকত, ভূদৃশ্য তদুপরী সমৃদ্ধ সাংস্কৃতিক ঐতিহ্য শ্রীলঙ্কাকে সারা পৃথিবীর পর্যটকদের কাছে অত্যন্ত আকর্ষণীয় করে তুলেছে।
নামকরণ
প্রাচীনকাল থেকেই শ্রীলঙ্কা অনেক নামে পরিচিত হয়ে আসছে। প্রাচীন গ্রীক ভূগোলবিদগণ একে তপ্রোবান এবং আরবরা সেরেনদীব নামে ডাকত। ১৫০৫ খ্রিষ্টাব্দে পর্তুগিজরা এই দ্বীপে পৌঁছে এর নাম দেয় শেইলাও যার ইংরেজি শব্দ হল সিলন। ১৯৪৮ সাল পর্যন্ত ব্রিটিশদের অধীনে থাকা অবস্থায় তারা এই নামেই পরিচিত ছিল। ১৯৪৮ সালে এই নামেই স্বাধীনতা পায় এবং পরে ১৯৭২ সালে দাপ্তরিক নাম পরিবর্তন করে রাখা হয়,‌‍‌‍‌‌মুক্ত, সার্বভৌম ও স্বাধীন প্রজাতন্ত্রী শ্রীলঙ্কা। শ্রীলঙ্কা নামটি এসেছে সংস্কৃত শব্দ "শ্রী" ও "লংকা" থেকে। শ্রী শব্দের অর্থ পবিত্র এবং লংকা অর্থ দ্বীপ।
ইতিহাস
thumbnail|right|150px|শ্রীলঙ্কান মুদ্রা, প্রথম শতাব্দী শ্রীলঙ্কার ইতিহাস বৌদ্ধ সভ্যতার সাথে বেশ সম্পর্ক আছে।। বৌদ্ধ ঐতিহাসিক গ্রন্থগুলোতে শ্রীলঙ্কার ইতিহাস পাওয়া যায়। দীপবংস, মহাবংসের তথ্য সবচেয়ে বেশি গুরুত্বপূর্ণ। গৌতম বুদ্ধের মহাপরিনির্বাণের পর ভারতীয় শাক্যজাতির বিজয়বাহু তার হাজার সৈন্য নিয়ে প্রথম এখানে এসেছিলেন। তারপর তারা শ্রীলঙ্কায় এসে বসতি স্থাপন করেন। বুদ্ধের জীবিত অবস্থায় বুদ্ধ শ্রীলঙ্কায় এসেছিলেন বলে বিভিন্ন ঐতিহাসিক তথ্য সাক্ষ্য দেয়।
প্রাচীনকাল থেকেই শ্রীলঙ্কা একটি গুরুত্বপূর্ণ সামুদ্রিক সৈকত ও বাণিজ্যিক কেন্দ্র হিসেবে বণিকদের কাছে পরিচিত। মধ্যপ্রাচ্য, পারস্য, বার্মা, থাইল্যান্ড, মালয়শিয়া, ইন্দোনেশিয়া এবং দক্ষিণ এশিয়ার অনেক দেশ এখানে ব্যবসা করত। ১৫০৫ সালে পর্তুগীজরা সর্বপ্রথম এখানে পৌঁছায়। ১৭শ শতাব্দীর দিকে ডাচরা আসে যদিও ১৭৯৬ সালে দ্বীপটি ব্রিটিশ শাসনের অধীনে চলে যায়। ১৮১৫ সালে ক্যান্ডি ব্রিটিশ শাসনের অধীনে এলে সম্পূর্ণরূপে ব্রিটিশ শাসন প্রতিষ্ঠিত হয়। ইউরোপীয় উপনিবেশ এখানে চা, রাবার, চিনি, কফি এবং নীলের চাষ শুরু করে। তখন কলম্বোকে প্রশাসনিক কেন্দ্র হিসেবে প্রতিষ্ঠিত করা হয়। তারা আধুনিক বিদ্যালয়, মহাবিদ্যালয়, রাস্তাঘাট এবং চার্চ তথা পশ্চিমা সাংস্কৃতিক ঐতিহ্যে শিক্ষা ব্যবস্থা গড়ে তুলেছিল। ১৯৩০ সালের দিকে স্থানীয়দের প্রতি ব্রিটিশদের নির্যাতন-অত্যাচারের জন্য স্বাধীনতার আন্দোলন শুরু হয়। দ্বিতীয় বিশ্বযুদ্ধের পর স্বাধীনতার আন্দোলন জোরদার হতে থাকে। ১৯৪৮ সালের ৪ঠা ফেব্রুয়ারি সিলন নামে দেশটি স্বাধীনতা পায়। ১৯৬০ সালের ২১শে জুলাই শ্রীমাভো বন্দেরনায়েক প্রধানমন্ত্রী হিসেবে কাজ শুরু করেন। তিনি ছিলেন সারা পৃথিবীর প্রথম মহিলা প্রধানমন্ত্রী। ১৯৭২ সালে শ্রীমাভো বন্দেরনায়েকের প্রধানমন্ত্রীত্বে সিলন থেকে শ্রীলঙ্কা নামকরণ করা হয়।
ভূগোল ও জলবায়ু
শ্রীলঙ্কা ইন্ডিয়ান প্লেটের উপর অবস্থিত যা পূর্বে ভারত-অস্ট্রেলিয়ান প্লেটের অংশ ছিল। শ্রীলঙ্কা ভারতমহাসাগরের উপর, বঙ্গোপসাগরের দক্ষিণ দিকে অবস্থিত। শ্রীলঙ্কাকে ভারতীয় উপমহাদেশের মূলভূমি অংশ থেকে পৃথক করা হয় মান্নার উপসাগরীয় অঞ্চল এবং পল স্ট্রেট দ্বারা। হিন্দু পৌরানিক কাহিনী অনুযায়ী রামের শাসন আমলে ভারতের মূল ভূমি থেকে রাম সেতু নামে একটি সংযোগ ছিল। ব্রিটিশ উপনিবেশের বর্ণনাকারীদের মতে ১৪৮০ সালের ঝড়ে ধ্বংস হবার আগে ইহা একটি পূর্ণাঙ্গ প্রাকৃতিক সৌন্দর্যের লীলাভূমি ছিল। কেবল দক্ষিণ দিকের বেড়ে ওঠা পর্বতমালা ছাড়া দ্বীপটির বেশির ভাগ উপকূলীয় সমতল ভূমি। সমুদ্রপৃষ্ঠ থেকে ২৫২৪ মিটার(৮২৮০ ফিট) উঁচু পিদুরুতালাগালা শ্রীলঙ্কার সর্বোচ্চ বিন্দু। শ্রীলঙ্কায় ১০৩ টি নদী রয়েছে। এর মধ্যে দীর্ঘতম নদীটির নাম হল মহাবলিগঙ্গা যা ৩৩৫ কিলোমিটার (২০৪ মাইল) বিস্তৃত।
শ্রীলঙ্কার গড় তাপমাত্রা ১৬ সে. যা গ্রীষ্মকালে সর্বোচ্চ ৩৩ সে.পর্যন্ত হতে পারে । দিন রাতের তাপমাত্রার পার্থক্য ৪ থেকে ৭ সে.। সাধারণত দক্ষিণাঞ্চল ও পার্বত্য এলাকায় আর্দ্রতা সবচেয়ে বেশি থাকে, কলম্বোর মত জায়গায় সারা বছর প্রায় ৭০% আর্দ্রতা থাকে, জুন মাসের দিকে মৌসুমী বায়ুর প্রভাবে তা সর্বোচ্চ ৯০% পর্যন্ত হয়।
উদ্ভিদ ও প্রাণীজগত
শ্রীলঙ্কা ইন্দোমালয়া ইকোজোনের মধ্যে থাকা বিশ্বের ২৫ টি জীববৈচিত্র্য হটস্পটগুলির মধ্যে একটি । শ্রীলঙ্কায় এশিয়ার সর্বোচ্চ জীববৈচিত্র্য দেখতে পাওয়া যায় যদিও দেশটি আকারে অপেক্ষাকৃত ছোট। বিভিন্ন প্রজাতির গাছপালা ও প্রাণী উল্লেখযোগ্যভাবে দেখা যায় যেখানে ৩২১০ টি ফুলের উদ্ভিদের মধ্যে ২৭% উদ্ভিদ এবং ২২% স্তন্যপায়ী প্রাণী স্থানীয়। শ্রীলঙ্কা ২৪ টি বন্যপ্রাণী সংরক্ষণাগার ঘোষণা করেছে যাদের মধ্যে রয়েছে এশিয়ান হাতি, চিতাবাঘ, শ্লথ ভালুক, অনন্য ছোট লরিস, বিভিন্ন ধরনের হরিণ, বিপন্ন বন্য শূকর, পোর্কিউপাইনস এবং ভারতীয় বনরুই।
অনুর্বর জাফনা উপদ্বীপে প্রচুর পরিমাণে বাবলা জন্মায়। শুষ্ক ভুমির গাছগুলির মধ্যে সাটিনউড, আবলুস, মেহগনি এবং সেগুন অত্যন্ত মূল্যবান প্রজাতি। আর্দ্র অঞ্চলটি একটি গ্রীষ্মমন্ডলীয় চিরহরিৎ বন যেখানে লম্বা গাছ, প্রশস্ত বৃক্ষপত্রাবলী, আঙ্গুর ও শাক লতাগুল্মের ঘন জঙ্গল দেখা যায়।
সরকার
thumbnail|right|শ্রীলঙ্কার সুপ্রীম কোর্ট, কলম্বো।শ্রীলঙ্কার সংবিধান অনুযায়ী দেশটি গণতান্ত্রিক, সামজতান্ত্রিক, প্রজাতন্ত্রী হিসেবে পরিচিত হবে, দেশটিকে একেশ্বরবাদী রাষ্ট্রও বলা হয়েছে। সরকার ব্যবস্থা গড়ে উঠেছে সংসদীয় ও রাষ্ট্রপতি শাসিত ব্যবস্থার সমন্বয়ে। শ্রীলঙ্কার রাষ্ট্রপতি একাধারে রাষ্ট্রপ্রধান, সামরিক বাহিনীর প্রধান প্রশাসক ও সরকার প্রধান এবং তিনি নির্বাচিত হন ছয় বছরের জন্য। রাষ্ট্রপতি দেশের সংসদ এবং ২২৫ সদস্যের আইন প্রণয়নকারী পরিষদের কাজে দায়বদ্ধ। রাষ্ট্রপতি নির্বাচিত সংসদ সদস্যের মধ্য থেকে একজনকে মন্ত্রী সভার প্রধান হিসেবে নিয়োগ দেন। প্রধানমন্ত্রী রাষ্ট্রপতির ডেপুটি হিসেবে কাজ করেন এবং সংসদের সরকারি দলের নেতৃত্ব দেন। প্রতিটি জেলা হতে সংসদ সদস্যরা সার্বজনীন ভোটে নির্বাচিত হন। রাষ্ট্রপতি সংসদের একবছর কার্যক্রম অতিবাহিত হবার পর সংসদ স্থগিত অথবা সমাপ্তি ঘোষণা করতে পারেন। সংসদ সকল প্রকার আইন প্রণয়ন করার ক্ষমতা রাখে। শ্রীমাভো বন্দেরনায়েক শ্রীলঙ্কার নির্বাচিত প্রথম মহিলা প্রধানমন্ত্রী। তার সুযোগ্যকন্যা চন্দ্রিকা কুমারাতুঙ্গা ১৯৯৪ থেকে ২০০৫ সাল পর্যন্ত রাষ্ট্রপতি হবার আগে ১৯৯৪ সালের আগস্ট থেকে ডিসেম্বর পর্যন্ত প্রধানমন্ত্রীও ছিলেন। মৈত্রীপাল সিরিসেন ও রানিল বিক্রমাসিংহে ৯ জানুয়ারি, ২০১৫ তারিখে রাষ্ট্রপতি ও প্রধানমন্ত্রী নির্বাচিত হন।
অর্থনীতি
thumbnail|right|কলম্বো বিশ্ব বাণিজ্য কেন্দ্র, কলম্বো চিনামন, রাবার, সিলন চা রপ্তানির জন্য শ্রীলঙ্কা বিখ্যাত। ইংরেজ শাসনের সময় স্থাপিত আধুনিক সমুদ্রবন্দর এই দ্বীপ দেশটিকে বাণিজ্যিক কেন্দ্র হিসেবে গড়ে তুলেছে। শ্রীলঙ্কার আবাদভিত্তিক অর্থনৈতিক ব্যবস্থা দেশের দারিদ্র্যতা ও অর্থনৈতিক অসমতাকে বৃদ্ধি করছে। ১৯৪৮ থেকে ১৯৭৭ সাল পর্যন্ত সমাজতান্ত্রিকতা সরকারের অর্থনীতিকে মারাত্মক প্রভাবিত করেছে। সে সময় উপনিবেশিক চাষাবাদ ভেঙ্গে পৃথক করা হয়েছে এবং শিল্প কলকারখানাকে জাতীয়করণ করা হয়। যখন জীবনযাত্রার মান ও সাক্ষরতার হার উল্লেখযোগ্য ভাবে বেড়েছে তখন নিম্ম উৎপাদন হার ও কম বৈদেশিক বিনিয়োগের কারণে অর্থনৈতিক প্রবৃদ্ধি অর্জন ব্যাহত হয়েছে। ১৯৭৭ সালের পর শ্রীলঙ্কার সরকার বেসরকারিকরণকে উৎসাহিত করেছে। যেহেতু চা, কফি, চিনি, রাবার এবং অন্যান্য কৃষি পণ্য উৎপাদন ও রপ্তানি সমহারে গুরুত্বপূর্ণ ছিল তাই সরকারীভাবে খাদ্য প্রক্রিয়াজাতকরন, বস্ত্রশিল্প, টেলিযোগাযোগ এবং শিল্পভিত্তিক অর্থনৈতিক ব্যবস্থার প্রতি বিশেষ নজর দেয়া হয়। ১৯৯৬ সালে কৃষিজাত পন্যের রিপ্তানি কমে দাড়ায় ২০% (যেখানে ১৯৭০ সালে ছিল ৯৩%) অপরদিকে বস্ত্র ও গার্মেন্টস ক্ষেত্রে বেড়ে দাড়ায় ৬৩%। ১৯৯০ এর দশকের শুরুর দিকে জিডিপি ছিল ৫.৫% যা ১৯৯৭-২০০০সালে দাড়ায় ৫.৩%। ২০০৩ সালে কলম্বো স্টক এক্সচেঞ্জ বিশ্বের সর্বোচ্চ উৎপাদনশীল হিসেবে নিজেদের প্রমাণ করায় এবং দক্ষিণ এশিয়ার সর্বোচ্চ মাথাপিছু আয়ের দেশ হল শ্রীলঙ্কা।
রাজনীতি
শ্রীলঙ্কার রাজনীতি একটি রাষ্ট্রপতিশাসিত প্রতিনিধিত্বমূলক গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন একাধারে রাষ্ট্রের প্রধান ও সরকার প্রধান। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং আইনসভা উভয়ের উপর ন্যস্ত। শ্রীলঙ্কার রাজনীতি প্রধানত সাবেক রাষ্ট্রপতি মহিন্দ রাজাপক্ষের বামপন্থী শ্রীলঙ্কা ফ্রিডম পার্টি ও বর্তমান প্রধানমন্ত্রী রানিল বিক্রমসিংহের ডানপন্থী ইউনাইটেড ন্যাশনাল পার্টি দ্বারা নিয়ন্ত্রিত। তাছাড়াও কিছু বৌদ্ধধর্মাবলম্বী, সমাজতান্ত্রিক এবং তামিল জাতীয়তাবাদী রাজনৈতিক দল আছে।
আন্তর্জাতিক সম্পর্ক
শ্রীলঙ্কা যদিও আন্তর্জাতিক সম্পর্কে তেমন তৎপর নয় । এই দেশের পাসপোর্টে ১৬টি দেশে বিনা ভিসায় ভ্রমণ করা যায়, যা পাসপোর্ট শক্তি সূচকে ৮৪তম স্থানে রয়েছে। এদেশ বহুদেশীয় সংস্থা যেমন জাতিসংঘের সাথে যুক্ত। নিজের স্বাধীনতা-সার্বভৌমত্ব এবং উন্নয়ন বেগবান করাই এসকল সংস্থায় যোগদানের মুল উদ্দ্যেশ্য। তাছাড়াও কমনওয়েলথ,সার্ক, বিশ্ব ব্যাংক, আন্তর্জাতিক উন্নয়ন তহবিল, এশিয়ান উন্নয়ন ব্যাংক এবং কলম্বো পরিকল্পনার সদস্য দেশ।
সামরিক বাহিনী
প্রতিরক্ষা মন্ত্রনালয়ের অন্তর্গত শ্রীলঙ্কার সামরিক বাহিনী শ্রীলঙ্কা সেনাবাহিনী, শ্রীলঙ্কা নৌবাহিনী এবং শ্রীলঙ্কা বিমানবাহিনী এই তিন শক্তির সমন্বয়ে গঠিত। এখন পর্যন্ত দেশটিতে কখনই সামরিক শাসন জারি হয়নি যদিও স্বেচ্ছায় যোগদান করা ২৩০,০০০ জন সক্রিয় সামরিক সদস্য রয়েছে। সামরিক বাহিনীকে সহয়তা করার জন্য প্রতিরক্ষা মন্ত্রণালয়ের আরো দুটি আধাসামরিক বাহিনী আছে: স্পেশাল টাস্ক ফোর্স ও সিভিল ডিফেন্স ফোর্স।২০০৯ সালের ১০ আগস্ট পর্যন্ত কোন কোস্ট গার্ড বাহিনী ছিল না, শ্রীলঙ্কার নৌবাহিনী তাদের কাজ করত। ১৯৪৮ সালে যুক্তরাজ্যের কাছ থেকে স্বাধীনতা পাবার পর থেকেই সামরিক বাহিনীর প্রধান কাজ ছিল অভ্যন্তরীন নিরাপত্তা বজায় রাখা। যার বেশির ভাগটা জুড়ে আছে এলটিটিইএর সাথে দীর্ঘ ৩০ বছরের যুদ্ধ। ২০০৯ সালের ১৮ মে এলটিটিই প্রধান ভেলুপিল্লাই প্রভাকরণের মৃত্যুর মাধ্যমে এই যুদ্ধের সমাপ্তি হয়েছে বলে সামরিক বাহিনী দাবী করে আসছে।
ধর্ম
বৌদ্ধধর্ম শ্রীলঙ্কার বৃহত্তম ধর্ম এবং দেশটির সংবিধানের ২য় অধ্যায়ের ৯ম অনুচ্ছেদ মোতাবেক এটি শ্রীলঙ্কার “রাষ্ট্রধর্ম”, যাতে বলা আছে, “শ্রীলঙ্কা প্রজাতন্ত্র বৌদ্ধধর্মকে সর্বাগ্রে স্থান দেবে এবং সেই অনুযায়ী রাষ্ট্রের কর্তব্য হবে বুদ্ধশাসনকে রক্ষা ও লালন করা।” শ্রীলঙ্কার জনসংখ্যার ৭০.২% বৌদ্ধধর্ম চর্চা করেন যাদের অধিকাংশই প্রধানত থেরবাদ চিন্তাধারার অনুসারী। বেশিরভাগ বৌদ্ধধর্মাবলম্বী সিংহল জাতিগোষ্ঠীর, তবে সংখ্যালঘু তামিলরাও রয়েছে। খ্রিস্টপূর্ব ২য় শতকে মহেন্দ্র মৌর্য কর্তৃক বৌদ্ধধর্ম শ্রীলঙ্কায় প্রবর্তিত হয়েছিল। ওই একই সময় বোধিবৃক্ষের একটি চারা, যার নিচে বসে বুদ্ধ নির্বাণ লাভ করেছিলেন, শ্রীলঙ্কায় আনা হয়েছিল। পূর্বে একটি মৌখিক ঐতিহ্য হিসাবে সংরক্ষিত থাকা পালি ত্রিপিটক ৩০ খ্রিস্টপূর্বাব্দে শ্রীলঙ্কায় প্রথম লিপিবদ্ধ হয়েছিল। বৌদ্ধপ্রধান দেশগুলোর মধ্যে শ্রীলঙ্কাতেই বৌদ্ধধর্মের দীর্ঘতম নিরবিচ্ছিন্ন ইতিহাস রয়েছে। হ্রাসপ্রাপ্তির যুগগুলোতে থাইল্যান্ড ও বর্মার সাথে যোগাযোগের মাধ্যমে শ্রীলঙ্কান ভিক্ষুত্ববাদী সিলসিলা পুনরুজ্জীবিত হয়েছিল।
এটির পূর্ববর্তী হওয়া সত্ত্বেও অনুসারীর দিক থেকে হিন্দুধর্ম বর্তমানে বৌদ্ধধর্মের পরবর্তী স্থানে রয়েছে। খ্রিস্টপূর্ব ৩য় শতাব্দীতে বৌদ্ধধর্মের আগমনের আগে শ্রীলঙ্কায় হিন্দুধর্ম ছিল প্রধান ধর্ম। রাজা দেবনম্পিয়া তিসার রাজত্বকালে সম্রাট অশোকের পুত্র মহেন্দ্র শ্রীলঙ্কায় বৌদ্ধধর্মের প্রবর্তন করেন; সিংহলরা বৌদ্ধধর্ম গ্রহণ করে কিন্তু তামিলরা হিন্দুই রয়ে যায়। তবে এটি ছিল পক প্রণালী জুড়ে কার্যকলাপ যা সত্যিকার অর্থেই শ্রীলঙ্কায় হিন্দুধর্মের টিকে থাকার দৃশ্য তৈরি করেছিল। শৈবধর্ম (ভগবান শিবের ভক্তিমূলক উপাসনা) ছিল তামিল জনগণের দ্বারা চর্চিত প্রভাবশালী শাখা, ফলে শ্রীলঙ্কার অধিকাংশ ঐতিহ্যবাহী হিন্দু মন্দির স্থাপত্য ও দর্শন হিন্দুধর্মের এই বিশেষ ধারা থেকে ব্যাপকভাবে গ্রহণ করেছিল। তিরুজ্ঞানসম্বন্তর তাঁর রচনায় শ্রীলঙ্কার কয়েকটি হিন্দু মন্দিরের নাম উল্লেখ করেছেন।
ইসলাম দেশটির তৃতীয় সর্বাধিক প্রচলিত ধর্ম, যেটি ৭ম শতাব্দীর মাঝামাঝি বা শেষদিক থেকে শুরু করে বহু শতাব্দী ধরে আরব ব্যবসায়ীরা প্রথম দ্বীপে নিয়ে আসে। দ্বীপের অধিকাংশ অনুগামীরা আজ সুন্নি যারা শাফিঈ মজহাবের অনুসরণ করে এবং ধারণা করা হয় যে তারা আরব ব্যবসায়ী ও স্থানীয় নারী, যাদেরকে তারা বিয়ে করেছিল, তাদের বংশধর।
খ্রিস্টধর্ম অন্তত পঞ্চম শতাব্দীর প্রথম দিকে (এবং সম্ভবত প্রথম দিকে) দেশে পৌঁছেছিল, যেটি ১৬শ শতাব্দীর শুরুর দিকে আগত পশ্চিমা উপনিবেশবাদীদের মাধ্যমে আরও বিস্তৃত প্রতিষ্ঠা লাভ করেছিল। শ্রীলঙ্কার জনসংখ্যার প্রায় ৭.৪% খ্রিস্টান, যাদের মধ্যে ৮২% রোমান ক্যাথলিক যারা তাদের ধর্মীয় ঐতিহ্য সরাসরি পর্তুগিজদের কাছ থেকে পেয়েছিল বলে দাবি করে। তামিল ক্যাথলিকরা তাদের ধর্মীয় ঐতিহ্যকে সাধু ফ্রান্সিস জ্যাভিয়ারের পাশাপাশি পর্তুগিজ মিশনারিদের দায়ী করে। অবশিষ্ট খ্রিস্টানরা সিলনের অ্যাংলিকান চার্চ ও অন্যান্য প্রোটেস্ট্যান্ট উপদলের মধ্যে সমভাবে বিভক্ত।
এছাড়াও ভারত থেকে আসা জরথুস্ত্রবাদী (পারসি) অভিবাসীদের একটি ছোট জনসংখ্যা রয়েছে যারা ব্রিটিশ শাসনামলে সিলনে বসতি স্থাপন করেছিল। এই সম্প্রদায়টি সাম্প্রতিক বছরগুলিতে ক্রমাগতভাবে হ্রাস পেয়েছে।
শ্রীলঙ্কানদের জীবন ও সংস্কৃতিতে ধর্ম একটি বিশেষ ভূমিকা পালন করে। বৌদ্ধ সংখ্যাগরিষ্ঠরা প্রতি মাসে চান্দ্র দিনপঞ্জি অনুসারে পোয়া দিবস পালন করে এবং হিন্দু ও মুসলমানরাও তাদের নিজস্ব ছুটি পালন করে। ২০০৮ সালের একটি গ্যালাপ পোলে শ্রীলঙ্কা বিশ্বের তৃতীয় সর্বাধিক ধার্মিক দেশ হিসেবে স্থান পায়, যেখানে শ্রীলঙ্কার ৯৯% লোক বলে যে ধর্ম তাদের রোজকার জীবনের একটি গুরুত্বপূর্ণ অংশ।
শিক্ষা ব্যবস্থা
উন্নয়নশীল দেশের মধ্যে শ্রীলঙ্কা সর্বোচ্চ সাক্ষর জনসংখ্যার একটি দেশ, যার সাক্ষরতার হার ৯২% এবং ৮৩% মানুষ মাধ্যমিক শিক্ষায় শিক্ষিত। শিশুদের ৯ বছর মেয়াদী বিদ্যালয়ের প্রাথমিক শিক্ষা বাধ্যতামুলক করা হয়েছে। সাবেক শিক্ষামন্ত্রী ড. সি. ডব্লিউ. ডব্লিউ কান্নানগারা কর্তৃক ১৯৪৫ সালে প্রণীত অবৈতনিক শিক্ষা ব্যবস্থা এ দেশের সাক্ষরতায় বিরাট অবদান রাখে। তিনি শ্রীলঙ্কার প্রত্যন্ত অঞ্চলে শিক্ষা বিস্তারের লক্ষে একটি করে মাধ্যমিক মহা বিদ্যালয় স্থাপন করেন। ১৯৪২ সালে বিশেষ শিক্ষা কমিটি একটি যোগ্য ও মানসম্মত শিক্ষা ব্যবস্থার জন্য প্রস্তাব করে। বেশির ভাগ বিদ্যালয়ে গ্রেড ১ থেকে ১৩ পর্যন্ত পাঠদান ব্যবস্থা রয়েছে। শিক্ষা অধিদপ্তর কর্তৃক পরিচালিত ও’লেভেল এবং এ’লেভেল পরীক্ষা যথাক্রমে ১১ এবং ১৩ গ্রেডে অনুষ্ঠিত হয়। বেশির ভাগ বিদ্যালয় ব্রিটিশ বিদ্যালয়ের ধাঁচে গড়ে তোলা হয়েছে। সরকারি ও বেসরকারি বিদ্যালয়ের পাশাপাশি অনেক আন্তর্জাতিক মানের বিদ্যালয় গড়ে উঠেছে। শ্রীলঙ্কায় প্রায় ১৬টি সরকারী বিশ্ববিদ্যালয় রয়েছে। তার মধ্যে কলোম্ব বিশ্ববিদ্যালয়, পেরাদেনিয়া বিশ্ববিদ্যালয়, কেলানিয়া বিশ্ববিদ্যালয়, জয়াবর্ধনপুরা বিশ্ববিদ্যালয়, জাফনা বিশ্ববিদ্যালয় অন্যতম। thumbnail|right|শ্রীলঙ্কা ইন্সটিটিউট অব ইনফরমেশন টেকনোলজি।
ভাষা
সিংহলি এবং তামিল শ্রীলঙ্কার রাষ্ট্রীয় ভাষা। শতকরা ১০ ভাগ লোক ইংরেজিতে সার্বক্ষণিক কথা বলে এবং শিক্ষা, গবেষণা ও ব্যবসায়িক কাজে ইংরেজি ভাষার ব্যবহার অনেক বেশি। বার্ঘার সম্প্রদায়ের লোকজন পর্তুগিজ ও ডাচ ভাষা ভিন্ন উচ্চারণে বলে থাকে। অন্যদিকে মালয় সম্প্রদায়ের লোকজন মালয়ের আঞ্চলিক ভাষায় কথা বলে থাকে। শ্রীলঙ্কার ৭০% মানুষ বৌদ্ধ, ১৫% হিন্দু ও ৭.৫% ইসলাম ধর্মাবলম্বী।
খেলাধুলা
thumbnail|এসসিসি মাঠে শ্রীলঙ্কা এবং [[ইংল্যান্ড|ইংল্যান্ডের মধ্যে অনুষ্ঠিত ক্রিকেট ম্যাচ, র্মাচ ২০০১।]] যদিও শ্রীলঙ্কার জাতীয় খেলা ভলিবল তবুও ক্রিকেট এখানে সর্বাপেক্ষা জনপ্রিয়। অন্যান্য খেলার মধ্যে রাগবি, ফুটবল, আথলেটিক্স, টেনিস ও নানা রকম জলক্রীড়া প্রচলিত। ক্রিকেটে ১৯৯০ সাল থেকে শুরু করে শ্রীলঙ্কা ক্রিকেট দল অনেক উল্লেখযোগ্য জয় পেয়েছে। তার মধ্যে রয়েছে ১৯৯৬ সালের ক্রিকেট বিশ্বকাপ, ১৯৯৬ ও ২০০৪ ও ২০২২ এশিয়া কাপ জয়ী এবং ২০০৭ সালের ক্রিকেট বিশ্বকাপের এবং ২০১১ ক্রিকেট বিশ্বকাপ রানার্সআপ । শ্রীলঙ্কার সকল শিক্ষা প্রতিষ্ঠানে নিয়মিত বিভিন্ন খেলার আয়জন করা হয়। এখানে কয়েকটি আন্তর্জাতিক মানের খেলার মাঠ রয়েছে। শ্রীলঙ্কা ১৯৯৬ সালে পাকিস্তান ও ভারতের সাথে ক্রিকেট বিশ্বকাপের আয়জক ছিল এবং তারা ২০১১ সালের ক্রিকেট বিশ্বকাপ আয়জক দেশ।
মহালক্ষী আয়ার
মহালক্ষ্মী আয়ার একজন ভারতীয় সংগীতশিল্পী। তিনি তারা রাম পাম, সুর, দিল সে, হার জিত, লে ছক্কা, প্রেমের কাহিনী, হ্যাটট্রিক, সালাম-এ-ইশক, ঝুম বারাবার ঝুম, এ্যাকশন রিপ্লে, আই হেট লাভ স্টোরিজ, দিল জো ভি কাহে প্রভৃতি চলচ্চিত্রের গানে কন্ঠ দেন।
মালদা এবং মুর্শিদাবাদ জেলায় গঙ্গা নদী বরাবর নদী ভাঙ্গন
গঙ্গা নদী বরাবর নদী ভাঙ্গন ভারতের পশ্চিমবঙ্গের মালদা ও মুর্শিদাবাদ জেলায় গঙ্গা প্রধান চ্যানেল বরাবর নদীভাঙনের কথা উল্লেখ করে।
বিবরণ
গঙ্গা একটি দীর্ঘ নদী যা ৭০,০০০ মিটার / সেকেন্ডের বিশাল জলপ্রবাহ বহন করে। যাইহোক, নদী তীরের ভাঙ্গন সমস্যা কয়েকটি স্থানে সীমাবদ্ধ। বন্যা ও ক্ষয়ক্ষতি নিম্ন গঙ্গা অঞ্চলে একটি গুরুতর সমস্যা সৃষ্টি করে, বিশেষ করে পশ্চিমবঙ্গে। ঝাড়খন্ডের রাজমহল পাহাড়ের কাছে ও এর পর গঙ্গা পরে পশ্চিমবঙ্গে প্রবেশ করে। মালদা জেলার মধ্য দিয়ে প্রবাহিত হওয়ার পর এটি মুর্শিদাবাদ জেলার প্রবেশ করে, যেখানে এটি দুটি নদী চ্যানেলের মধ্যে বিভাজিত হয় - হুগলি-ভাগীরথী দক্ষিণে পশ্চিমবঙ্গের মধ্য দিয়ে প্রবাহিত হয় এবং পদ্মা নদী পূর্ব দিকে প্রবাহিত হয়।নদীভাঙন নদীর প্রবাহ পথে একটি সাধারণ সমস্যা এবং বদ্বীপীয় নদী গুলিতে পশ্চিমবঙ্গের গঙ্গা জুড়ে ব্যাপকভাবে বিস্তৃত। দাপ্তরিক প্রতিবেদনগুলি দেখায় যে পশ্চিমবঙ্গে নদী দ্বারা প্রতি বছর গড়ে ৮ বর্গ  কিমি ভূমি বিনিষ্ট হয়।
গঙ্গা ভারতের প্রধান নদী ব্যবস্থা। গঙ্গোত্রী হিমবাহ থেকে, এটি বঙ্গোপসাগরে ২,৫২৫ কিলোমিটার দূরত্বে অবস্থিত। নদীটি লক্ষ লক্ষ টন পলি মাটি বহন করে এবং সমতল ভূমিতে জমা করে। নদীর তলদেশে পলি জমায়েত নদী গভীরতা হ্রাস মত অনেক গুরুতর সমস্যা সৃষ্টি করে। গঙ্গা একটি আঁকাবাঁকা নদী এবং ফারাক্কা ব্যারেজ নদীটির গতিশীল সামঞ্জস্য বিঘ্নিত হয়েছে এবং নদীটির প্রাকৃতিক ঘূর্ণন ব্যাহত করেছে। নদীটি মালদা ও মুর্শিদাবাদ জেলার প্রায় ১০ কিমি চওড়া। ফারাক্কা বাঁধের উজানে বামপন্থী এবং ফারাক্কা বাঁধের  নিচের ডান প্রান্তের দিকে নদী প্রবাহের একটি সাধারণ প্রবণতা রয়েছে। নদীভাঙ্গন  নদী তীরের মাটির স্তরবিন্যাস, নদীভাঙ্গন  খড়কুটি এলাকা (রাজমহল), উচ্চ পলি মাটি, ড্রেজিং এবং ফারাককা বাঁধের প্রাকৃতিক নদী প্রবাহের বাধা হিসেবে নদীভাঙা হিসাবে নির্দিষ্ট কিছু কারণের নদী তীর জল ধারণে ব্যর্থতা। মুর্শিদাবাদ জেলার নদীগুলি ধারাবাহিকভাবে বিংশ শতাব্দীর দ্বিতীয়ার্ধ থেকে পরিবর্তিত হয়েছে কিন্তু ফারাক্কা বাঁধ নির্মাণের পর নদীভাঙনের মাত্রা বেড়েছে। ২০০ বর্গ কিলোমিটার অধিক উর্বর জমি সম্পূর্ণভাবে ধ্বংস হয়ে গেছে মালদা জেলায় ২০০৪ সাল পর্যন্ত। ২০০৪ থেকে ১৯৮৮  সালের হিসাবে, গঙ্গা ৩৫৬ কিলোমিটার উর্বর জমিতে পতিত হয়েছিল এবং প্রায় ৮০,০০০ লোককে ক্ষতিগ্রস্ত  করেছিল মুর্শিদাবাদ জেলায়।
মালদা জেলা
বিংশতি শতকের প্রথম দশকে, গঙ্গা নদী রাজমহল ও ফারাক্কার মধ্যবর্তী অংশে পূর্ব দিকে প্রবাহিত হয়েছিল, কিন্তু পরবর্তীতে শতাব্দীতে বাঁধ নির্মাণের কারণে অতিরিক্ত জল ধারনের  করার জন্য এটি একটি বৃহৎ নদী বাঁক   গঠন করে। উপরন্তু, নদীর তলদেশে প্রায় ৬৪ কোটি (৬৪০ মিলিয়ন) টন পলি জমা হয়। এই সব ঘটনা বাম দিকের নদী তীরের ব্যাপক ক্ষয়প্রাপ্তির দিকে পরিচালিত হয়।
১৯৯০-২০০১ সালের মাঝামাঝি সময়ে হরিণানন্দপুর, মানিকচক, মানিকচকের সিডি ব্লকের গোপালপুর এবং কালিয়াচক-২ সিডি ব্লকের কাকুবন্ধা ঝাউবোন নদী ভাঙনের ফলে ক্ষতিগ্রস্ত হয়। ২০০৪-০৫ সালে কালিয়াচক-২ সিডি ব্লকের কাঁকড়বন্ধা ঝাউবন ও পঞ্চানন্দপুর-১ গ্রামীণ পঞ্চায়েত এবং মানিকচক সিডি ব্লকের দক্ষিণ চাঁদপুর ও ধরমপুর গ্রামীণ পঞ্চায়েতসমূহে বড় আকারের ক্ষয়ক্ষতি ঘটে। নদী তীরের ক্ষয়ক্ষতির দ্বারা  কাঁকড়বন্ধা  গ্রাম পঞ্চায়েত পুরোপুরিভাবে বিলুপ্ত হয়। ক্ষতিগ্রস্ত ব্যক্তিদের এবং তাদের প্রশাসনিক দায়িত্বগুলি বাঙ্গিতলা গ্রাম পঞ্চায়েত প্রশাসনের সাথে একীভূত করা হয়।
নদীর তীরের ভাঙন দুটি পর্যায়ে ঘটে। তীরের দেয়ালগুলিতে জল বর্ধনের উচ্চ চাপের কারণে প্রাক-বন্যায় তীরের ভাঙন দেখা দেয়। বন্যার সময় অঞ্চলটি নিমজ্জিত হয় এবং দুর্বল মাটিতে জল প্রবেশ করে। বন্যার পরে, নদী তীরের খণ্ডগুলি ধসে পড়েছে। প্রতি বর্ষায় বিপুল সংখ্যক লোক নদীর তীর ভাঙনে ক্ষতিগ্রস্ত হয়। তারা ভূমিহীন হয়ে যায় এবং তাদের জীবিকা হারাতে হয়। এটি নব্য-শরণার্থীদের অনেক সামাজিক সমস্যা তৈরি করে। কখনও কখনও দারিদ্র্যের কারণে অপরাধ বেড়ে যায় ২ স্বল্প পরিসরে অর্থনৈতিক পুনরুদ্ধার সম্ভব হলেও, তবে নদীর তীর ভাঙ্গনের ধীর ও স্থির বিপর্যয়ের প্রভাব স্থায়ী প্রকৃতির, যেখানে সমগ্র আর্থ-সামাজিক কাঠামো ক্ষতিগ্রস্ত হয়েছে এবং ক্ষতিগ্রস্ত জনগণকে স্থানান্তরিত ও স্থিতিশীল হতে হয় অন্য কোথাও। মালদায় নদীর তীর ভাঙনে মারাত্মকভাবে ক্ষতিগ্রস্ত ব্যক্তিরা কাজের সন্ধানে গুজরাত এবং মহারাষ্ট্রে পাড়ি জমান। মুম্বইয়ের বাইকুলায় মালদা অঞ্চলে ক্ষয়প্রাপ্তদের পুরো কলোনি রয়েছে, যেখানে তারা প্রায়শই বাংলাদেশী অনুপ্রবেশকারী হিসাবে পরিচিত, কারণ তারা ক্ষয়ক্ষতিতে কেবল তাদের জিনিসপত্রই নয়, তাদের নথিও হারিয়েছিল। তাদের নিজের দেশে নব্য-শরণার্থীতে পরিণত হতে হয়।
অতীতে, গঙ্গা রাজমহল থেকে ৪০ কিলোমিটার ভাটিতে গৌড় এলাকা দিয়ে প্রবাহিত করত। দীর্ঘ সময় ধরে, নদী পশ্চিম দিকে সরে গেছে এবং এখন এটি পূর্বের অবস্থানে চলে আসে। সুতরাং, গৌড় অবধি পুরো এলাকা নদী তীর ভাঙনের ঝুঁকিপূর্ণ অঞ্চল।
একদল বিশেষজ্ঞ পরামর্শ দিয়েছেন যে বাম তীরের প্রবাহর চাপটি ক্ষয়কারী চ্যানেল থেকে সরিয়ে দিয়ে চাপ হ্রাস করতে হবে। বিকল্পভাবে, এটি একটি বিধ্বংসী বন্যায় গঙ্গা পূর্ব দিকের কালিন্দ্রী নদীর সাথে মিশে যাবে এবং সম্মিলিত প্রবাহটি মালদার নিমসারাই ঘাটে মহানন্দা নদীর সাথে মিশে যাবে এবং এর পরে সম্মিলিত প্রবাহ বাংলাদেশের গোদাগাড়ী ঘাটে গঙ্গা/পদ্মার সাথে একীভূত হবে। গঙ্গা এলাকায় প্রচুর পরিত্যক্ত চ্যানেল রয়েছে।
মুর্শিদাবাদ জেলা
২০১৩ সালের হিসাবে, মুর্শিদাবাদ জেলায় এককভাবে গঙ্গার তীরে আনুমানিক ২.৪ মিলিয়ন লোক বাস করেন। গঙ্গার মূল চ্যানেলটির ফারাক্কা ব্যারাজের নীচ থেকে জালঙ্গী পর্যন্ত ডান তীর ধরে ৯৪ কিমি ব্যাঙ্কলাইন রয়েছে। এই তীর ধরে সমস্ত এলাকায় তীব্র ক্ষয় ঘটে। নিমতিতার খানিকটা উজানে এবং ফারাক্কা থেকে প্রায় ২০ কিলোমিটার নিচে, গঙ্গা বাম তীরে বাংলাদেশের সাথে আন্তর্জাতিক সীমানা ধরে প্রবাহিত। নিম্নলিখিত ব্লকগুলি বছরের পর বছর নদী তীর ক্ষয়ের কবলে পড়তে হয়: ফারাক্কা, সমেরগঞ্জ, সুতি ১, সুতি ২, রঘুনাথগঞ্জ ২, লালগোলা, ভগবানগোলা ১, ভগবানগোলা ২, রণীনগর ১, রণীনগর ২ এবং জলঙ্গী। ১৯৩১ থেকে ১৯৭৭ সালের মধ্যে ২৬,৭৬৯ হেক্টর জমি নষ্ট হয়ে গেছে এবং অনেকগুলি গ্রাম পুরোপুরি ডুবে গেছে।
যাত্রাপুর ইউনিয়ন, কুড়িগ্রাম সদর
যাত্রাপুর কুড়িগ্রাম সদর উপজেলার একটি ইউনিয়ন। এটি ৯ নম্বর ইউনিয়ন। কুড়িগ্রাম শহর থেকে প্রায় ১০ কিলোমিটার পূর্বদিকে অবস্থিত। ব্রহ্মপুত্র নদের কোল ঘেসে এই ইউনিয়ন টি গড়ে উঠেছে । এতে ৯ টি ওয়ার্ড রয়েছে। বর্তমান নির্বাচিত চেয়ারম্যান হিসেবে দায়িত্ব পালন করছেন জনাব মোঃ আলহাজ্ব আব্দুল গফুর
ইউনিয়নের সবচেয়ে গুরুত্বপূর্ণ স্থান হল যাত্রাপুর বাজার। সপ্তাহে প্রতি শনি ও মঙ্গলবার দুদিন হাট বসে। নিত্য প্রয়োজনীয় সকল জিনিস কিনতে পাওয়া যায়। নদীর তাজা মাছ এই বাজারের সবচেয়ে বড় আকর্ষন। অর্থনীতির কেন্দ্রবিন্দু এই বাজারে কোরবানীর পশু বেচা-কেনা হয়। দুর দুরান্তর থেকে তৈজষ পত্র কিনতে অনেক লোক সমাগম হয়।
যোগাযোগব্যবস্থা
স্থানীয় লোকজন ব্যাটারিচালিত অটোরিক্সা ব্যবহার করে। প্রতিদিন শহরের বাসস্ট্যান্ড, শাপলা এবং ঘোষপাড়া থেকে এই অটোরিক্সা গুলো ছাড়ে। সময় লাগে ক্ষেত্র বিশেষে ২০-৩০ মিনিট। মোটরবাইকে সময় লাগে ১৫-২০ মিনিট।
গুগল ম্যাপ থেকে অবস্থান দেখে নিতে পারেন
RP8H+HWQ Jatrapur Union Parishad Complex, Kurigram
মাপুতো উপসাগর
thumb|300px|মাপুতো উপসাগর, ১৯৯০ সালে মহাকাশ থেকে তোলা ছবি
মাপুতো উপসাগর, প্রাক্তন নাম দেলাগোয়া উপসাগর, দক্ষিণ মোজাম্বিকে ভারত মহাসাগরের একটি উপসাগর। উপসাগরটি ৯০ কিমি দীর্ঘ এবং ৩২ কিমি প্রশস্ত। এর দক্ষিণে ইনহাকা উপদ্বীপ অবস্থিত। গভীর পানির জাহাজ সহজেই এখানে প্রবেশ করতে পারে বলে এটি আফ্রিকার পূর্ব উপকূলের সবচেয়ে ভাল পোতাশ্রয়গুলির একটি। উপসাগরের প্রধান বন্দরটির নামও মাপুতো। উপসাগরটিতে অনেকগুলি নদী এসে পতিত হয়েছে। এদের মধ্যে দক্ষিণ থেকে আগত মাপুতো নদী অন্যতম। পর্তুগিজ নাবিক আঁতনিউ দু কাঁপু, যিনি ভাস্কু দা গামা-র জাহাজ বহরের একজন ক্যাপ্টেন ছিলেন, ১৫০২ সালে মাপুতো উপসাগরে প্রবেশ করেন। পরবর্তীতে পর্তুগিজ ও ব্রিটিশেরা এখানকার তীরে বাণিজ্যকেন্দ্র স্থাপন করে। ১৯শ শতকের শুরুর দিকে ব্রিটিশ ও পর্তুগিজ উভয়েই এলাকাটি দখলের চেষ্টা করে। শেষ পর্যন্ত পর্তুগাল নিয়ন্ত্রণ স্থাপনে সমর্থ হয়।
প্রতুল মুখোপাধ্যায়
জন্ম ও কর্মজীবন
প্রতুল মুখোপাধ্যায় ১৯৪২ সালে অবিভক্ত ভারতের বাংলায় বরিশালে জন্মগ্রহণ করেন।  বাবা প্রভাতচন্দ্র মুখোপাধ্যায় ছিলেন সরকারি স্কুলের শিক্ষক ও মা বাণী মুখোপাধ্যায় ছিলেন গৃহিণী। দেশবিভাগের সময় তিনি পরিবারের সাথে ভারত চলে যান। সেখানে শৈশব কেটেছে পশ্চিমবঙ্গের হুগলি জেলার চুচুড়ায়।
ছোটবেলা থেকেই তিনি নিজের লেখা ও সুরে গান গাইতেন। মাত্র ১২ বছর বয়সে কবি মঙ্গলচরণ চট্টোপাধ্যায়ের ‘আমি ধান কাটার গান গাই’ কবিতায় প্রথম সুরারোপ করেন। নিজের লেখা গানের পাশাপাশি ছড়া, কবিতায়ও তিনি বিভিন্ন সময় সুরারোপ করেছেন।
শহীদুল আলম সাচ্চু
শহীদুল আলম সাচ্চু হলেন একজন বাংলাদেশী নাট্য ও চলচ্চিত্র অভিনেতা। মঞ্চ নাটকের মাধ্যমে তার অভিনয়ের যাত্রা শুরু হয়। পরে তিনি নাটক ও চলচ্চিত্রে অভিনয় করেন। তার অভিনীত প্রথম চলচ্চিত্র মেঘলা আকাশ। এই চলচ্চিত্রের জন্য তিনি প্রথমবার জাতীয় চলচ্চিত্র পুরস্কারে ভূষিত হন। তার অন্যান্য চলচ্চিত্রের মধ্যে মেঘের পরে মেঘ (২০০৪), বিদ্রোহী পদ্মা (২০০৬), গঙ্গাযাত্রা (২০০৯), বৃত্তের বাইরে (২০০৯) উল্লেখযোগ্য। বৃত্তের বাইরে চলচ্চিত্রে অভিনয় করে তিনি দ্বিতীয়বারের মত জাতীয় চলচ্চিত্র পুরস্কারে ভূষিত হন।
কর্মজীবন
শহীদুল আলম সাচ্চু বাংলাদেশ টেলিভিশনে প্রচারিত দূরত্ব নাটকের মাধ্যমে অভিনয় শুরু করেন। পরে তিনি বসুন্ধরা, মধুমতী, নকআউট প্রভৃতি নাটকে অভিনয় করেন। ২০০১ সালে নারগিস আক্তার পরিচালিত মেঘলা আকাশ দিয়ে চলচ্চিত্রে অভিনয় শুরু করেন। এই চলচ্চিত্রে খয়বর মোল্লা চরিত্রে অভিনয়ের জন্য ২৫তম জাতীয় চলচ্চিত্র পুরস্কারে শ্রেষ্ঠ খলচরিত্রে অভিনেতার পুরস্কার অর্জন করেন। ২০০৩ সালে কৃষক বিদ্রোহের প্রেক্ষাপটে সাইদুল আনাম টুটুল নির্মিত আধিয়ার-এ অভিনয় করেন। পরের বছর অভিনয় করেন ঔপন্যাসিক রাবেয়া খাতুন রচিত বাংলাদেশের স্বাধীনতা যুদ্ধভিত্তিক উপন্যাস মেঘের পর মেঘ অবলম্বনে চাষী নজরুল ইসলাম নির্মিত মেঘের পর মেঘ চলচ্চিত্রে। এছাড়া নন্দিত কথাসাহিত্যিক হুমায়ূন আহমেদ রচিত উপন্যাস অবলম্বনে মোরশেদুল ইসলাম নির্মিত দূরত্ব চলচ্চিত্রে অভিনয় করেন। ২০০৫ সালে কবিগুরু রবীন্দ্রনাথ ঠাকুর রচিত ছোটগল্প শাস্তি অবলম্বনে চাষী নজরুল ইসলাম নির্মিত শাস্তি ও জহির রায়হান রচিত হাজার বছর ধরে উপন্যাস অবলম্বনে সুচন্দা নির্মিত হাজার বছর ধরে চলচ্চিত্রে অভিনয় করেন। এছাড়া এই বছর আরো মুক্তি পায় তার অভিনীত শহীদুল ইসলাম খোকন পরিচালিত টাকা, দেবাশীষ বিশ্বাস পরিচালিত কমেডিধর্মী টক ঝাল মিষ্টি, স্বপন চৌধুরী পরিচালিত অ্যাকশনধর্মী আগুন আমার নাম এবং জাতীয় কবি কাজী নজরুল ইসলামের রচনা অবলম্বনে মৌসুমী ও মুশফিকুর রহমান গুলজার পরিচালিত মেহের নেগার।
২০০৬ সালে হুমায়ূন আহমেদ রচিত জনম জনম উপন্যাস অবলম্বনে আবু সাইয়ীদ নির্মিত নিরন্তর একটি অতিথি চরিত্রে এবং বাদল খন্দকার পরিচালিত বিদ্রোহী পদ্মা চলচ্চিত্রে একজন জমিদার চরিত্রে অভিনয় করেন। পরের বছর অভিনয় করেন এনামুল করিম নির্ঝর পরিচালিত জাতীয় চলচ্চিত্র পুরস্কার বিজয়ী আহা! চলচ্চিত্রে। এছাড়া মোস্তফা সরয়ার ফারুকী পরিচালিত মেড ইন বাংলাদেশ-এ একটি অতিথি চরিত্রে এবং নায়ক রাজ রাজ্জাক পরিচালিত আমি বাঁচতে চাই চলচ্চিত্রে অভিনয় করেন। ২০০৯ সালে সৈয়দ অহিদুজ্জামান ডায়মন্ড পরিচালিত গঙ্গাযাত্রায় খলচরিত্রে এবং গোলাম রাব্বানী বিপ্লব পরিচালিত বৃত্তের বাইরে-এ পার্শ্বচরিত্রে অভিনয় করেন। বৃত্তের বাইরে চলচ্চিত্রে অভিনয়ের জন্য তিনি ৩৪তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।
২০১১ মুক্তি পায় রাবেয়া খাতুন রচিত উপন্যাস অবলম্বনে শাহজাহান চৌধুরী নির্মিত মধুমতী এবং মাকসুদ হোসেনের বাহাত্তর ঘণ্টা। পরের বছর তিনি অভিনয় করেন স্বপন আহমেদ পরিচালিত বাংলাদেশ-ফ্রান্স যৌথ প্রযোজনার লাল টিপ এবং নোমান রবিন পরিচালিত কমন জেন্ডার ছায়াছবিতে। ২০১৩ সালে কাজ করেন সাদেক সিদ্দিকী পরিচালিত হৃদয়ে ৭১-এ। ২০১৪ সালে চিত্রনায়ক ফেরদৌস আহমেদ প্রযোজিত প্রথম চলচ্চিত্র এক কাপ চা-এ একটি অতিথি চরিত্রে অভিনয় করেন। এছাড়া সানিয়াত হোসেন পরিচালিত অল্প অল্প প্রেমের গল্প এবং কাজী নজরুল ইসলাম রচিত গল্প অতৃপ্ত কামনা অবলম্বনে গীতালী হাসান পরিচালিত প্রিয়া তুমি সুখী হও চলচ্চিত্রে অভিনয় করেন। ২০১৫ সালে মুক্তি পায় রাফায়েল আহসান পরিচালিত নয় ছয়। এছাড়া অভিনয় করেন হুমায়ূন আহমেদ রচিত বাংলাদেশের মুক্তিযুদ্ধভিত্তিক উপন্যাস অনিল বাগচীর একদিন অবলম্বনে মোরশেদুল ইসলাম নির্মিত অনিল বাগচীর একদিন।
২০১৬ সালে মুক্তি পায় সাফি উদ্দিন সাফি পরিচালিত পূর্ণদৈর্ঘ্য প্রেম কাহিনী ২ এবং মোস্তাফিজুর রহমান মানিক পরিচালিত মন জানেনা মনের ঠিকানা। এছাড়া নির্মাণাধীন রয়েছে দিলশাদুল হক শিমুলের লিডার, মুশফিকুর রহমান গুলজারের বাংলাদেশ সরকার কর্তৃক অনুদানের লাল সবুজের সুর এবং গিয়াসউদ্দিন সেলিমের স্বপ্নজাল।
শশীভূষণ থানা
শশীভূষণ থানা (Shashibhusan) বাংলাদেশের ভোলা জেলার চরফ্যাশন উপজেলার একটি থানা।
প্রতিষ্ঠাকাল
২০১২ সালের ১ জানুয়ারি চরফ্যাশন উপজেলার ৫টি ইউনিয়ন নিয়ে শশীভূষণ থানা আত্মপ্রকাশ করে। রসুলপুর ইউনিয়নের শশীভূষণ গ্রামে এই নতুন থানা অবস্থিত। বাংলাদেশ সরকারের পরিবেশ ও বন মন্ত্রণালয়ের মাননীয় উপমন্ত্রী আবদুল্লাহ আল ইসলাম জ্যাকবের উদ্যোগে শশীভূষণ এলাকার পাঁচটি ইউনিয়নের ৯৫ হাজার মানুষের দাবিতে শশীভূষণ থানার বাস্তবায়ন করা হয়। এর আগে দীর্ঘদিন ধরে পুলিশের তদন্ত কেন্দ্র ফারি থানা নামে কাজ চলেছিল।
প্রশাসনিক এলাকাসমূহ
চরফ্যাশন উপজেলার ৫টি ইউনিয়নের প্রশাসনিক কার্যক্রম শশীভূষণ থানার অধীন।
হোসে পেরেস
হোসে পেরেস (José Pérez, ; ৩০ নভেম্বর ১৮৯৭ – ৫ ডিসেম্বর ১৯২০) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
পেরেস ১৯১৩ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২১ সাল পর্যন্ত তিনি সর্বমোট ৩১ ম্যাচে ৬টি গোল করেছিলেন। তিনি উরুগুয়ের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২০) অংশগ্রহণ করেছিলেন, যার মধ্যে ১৯১৬, ১৯১৭ এবং ১৯২০ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
আন্তর্জাতিক ফুটবল
পেরেস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।
ব্যক্তিগত জীবন
হোসে পেরেস ১৮৯৭ সালের ৩০শে নভেম্বর তারিখে উরুগুয়েতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯২০ সালের ৫ই ডিসেম্বর তারিখে, উরুগুয়েতে ২৩ বছর বয়সে তিনি মৃত্যুবরণ করেছেন।
এরিক ফন দানিকেন
এরিক আন্তন পল ভন দানিকেন (জন্ম ১৪ এপ্রিল ১৯৩৫) একজন সুইস লেখক। তার লেখা আদি মানব সংস্কৃতির উপর বহির্জাগতিকদের প্রভাব সম্পর্কে আলোকপাত করে, সার মধ্যে ১৯৬৮ সালে প্রকাশিত সর্বাধিক বিক্রিত চ্যারিয়ট্‌স অব দ্য গড্‌স অন্যতম। তার বইগুলোর মাধ্যমেই বর্তমান যুগে নব যুগ আন্দোলনের গতিময়তা বৃদ্ধি পেয়েছে। আধুনিক যুগে প্যালিওকনটাক্ট এবং প্রাচীন মহাকাশচারী অনুকল্পকে জনপ্রিয় করতে মুখ্য ভূমিকা পালনকারীদের মধ্যে তিনি অন্যতম।
তার বইগুলিতে যে ধারণাগুলি উত্থাপন করা হয়েছে তা কার্যত সমস্ত বিজ্ঞানী এবং শিক্ষাবিদরা প্রত্যাখ্যান করেছেন, যারা তার কাজকে ছদ্মইতিহাস, ছদ্মপ্রত্নতত্ত্ব এবং ছদ্মবিজ্ঞান হিসাবে শ্রেণীবদ্ধ করেছেন। কর্মজীবনের শুরুর দিকে, তিনি দোষী সাব্যস্ত হয়েছিলেন এবং বিভিন্ন প্রতারণা বা আত্মসাতের অভিযোগে কারাবাস করেন এবং কারাগারে তিনি একটি বই লিখেছিলেন।
আ স্টার ইজ বর্ন
আ স্টার ইজ বর্ন  এর দ্বারা বুঝানো হতে পারেঃ
এরিক ফন দানিকেন
জীবনী
ফন দানিকেন ১৯৩৫ সালের ১৪ এপ্রিল সুইজারল্যান্ডের আরগাউয়ের জোফিনজেনে জন্মগ্রহণ করেছিলেন। তিনি রোমান ক্যাথলিক হিসাবে বেড়ে ওঠেন। দানিকেন সুইজারল্যান্ডের ফ্রাইবার্গের সেন্ট-মিশেল ইন্টারন্যাশনাল ক্যাথলিক স্কুলে পড়াশোনা করেছেন। বিদ্যালয়ে থাকাকালীন, কলেজ জীবনেই তিনি প্রাচীন পবিত্র গ্রন্থ ও পুঁথি অধ্যয়ন শুরু করেছিলেন। তিনি বাইবেলের চার্চের ব্যাখ্যা প্রত্যাখ্যান করেছিলেন এবং জ্যোতির্বিজ্ঞান ও উড়ন্ত সসারের প্রতি আগ্রহ তৈরি করেছিলেন। ১৯ বছর বয়সে, তাকে চৌর্যবৃত্তির আভিযোগে চার মাসের বহিষ্কার সাজা দেওয়া হয়েছিল। তিনি বিদ্যালয় ত্যাগ করে কিছু সময়ের জন্য একজন সুইস হোটেল মালিকের কাছে শিক্ষানবিশ ছিলেন। এরপর তিনি মিশরে যান। ১৯৬৭ সালের ডিসেম্বরে, ডেনিকেন জার্মান-কানাডিয়ান সাময়িকী ডের নর্ডওয়েস্টেনের জন্য "হ্যাটেন উনযাহার ফোরফাহরেন বেযুখ আউস ইম ভেলট্রাউম?" ("আমাদের পূর্বপুরুষরা কি মহাকাশে গিয়েছিলেন?") লিখেছেন। মিশরে থাকাকালীন, তিনি একটি গহনা ব্যবসায় জড়িত ছিলেন যার ফলস্বরূপ সুইজারল্যান্ডে ফিরে আসার পরে জালিয়াতি এবং আত্মসাতের জন্য নয় তার মাসের শাস্তি হয়েছিল।
মুক্তির পর, ডেনিকেন সুইজারল্যান্ডের দাভোসে হোটেল রোজেনহেগেলের একজন ব্যবস্থাপনা পরিচালকের দায়িত্ব পান। সেই সময়ে তিনি এইনাহোমেন আন ডি সুকুনফট, ("ভবিষ্যতের স্মৃতি") লিখেছিলেন। বইটির খসড়া বেশকয়েকজন প্রকাশক প্রত্যাখ্যান করেছিলেন। পরবর্তিতে উটজ উটারম্যান নামে একজন পেশাদার লেখক যিনি যিনি উইলহেম রগার্সডর্ফের ছদ্মনাম ব্যবহার করেছিলেন, দ্বারা সম্পূর্ণ পুনর্গঠনের পর ইকন ফেরর্লাগ (বর্তমানে উলস্টাইন ফেরর্লাগের অংশ) বইটি প্রকাশ করতে ইচ্ছা প্রকাশ করে। উটারম্যান নাৎসি পার্টির সংবাদপত্র ভলকিশার বিওবাখটার-এর প্রাক্তন সম্পাদক এবং একজন নাৎসি বেস্ট সেলিং লেখক ছিলেন। চ্যারিয়ট্‌স অব দ্য গড্‌স ("দেবতাদের রথ")-এর পুনঃলিখন ১৯৬৭ সালের প্রথম দিকে প্রকাশের জন্য গৃহীত হয়েছিল, কিন্তু ১৯৬৮ সালের মার্চে মুদ্রিত হয়। সমস্ত প্রত্যাশার বিপরীতে, বইটি ব্যাপক আগ্রহ অর্জন করে এবং বেস্টসেলার হয়ে ওঠে। বইটির টার্নওভারের ৭ শতাংশ ভন ডেনিকেনকে, আর ৩ শতাংশ ইউটারম্যানকে দেওয়া হয়েছিল। এই বইটি অল্প সময়ের মধ্যেই যুক্তরাষ্ট্র, জার্মানি এবং এর পরও আরও ৩৮টি দেশে সর্বোচ্চ বিক্রিত বইয়ের তালিকায় স্থান পেয়ে যায়। মার্কিন যুক্তরাষ্ট্রে তার এই বইয়ের উপর একটি টিভি অনুষ্ঠান সম্প্রচারিত হয় যার নাম ছিল ইন সার্চ অব এনসিয়েন্ট অ্যাস্ট্রোনাটস। এর ফলে তার সুখ্যাতি খুব দ্রুত ছড়িয়ে পড়ে। ১৯৭০ সালে, ডের স্পিগেল দানিকেনকে নিয়ে হাইপকে ডেনিকাইটিস হিসাবে উল্লেখ করেছিলেন।
১৯৬৮ সালের নভেম্বরে, ভন ডেনিকেনকে বারো বছর ধরে $১৩০,০০০-এর জন্য ঋণ নেওয়ার জন্য হোটেলের রেকর্ড এবং ক্রেডিট রেফারেন্সগুলিকে জাল করার পরে গ্রেপ্তার করা হয়েছিল। বিদেশ ভ্রমণের অর্থ তিনি তার বই গবেষণার জন্য ব্যবহার করেছিলেন। দুই বছর পরে, ভন ডেনিকেনকে "পুনরাবৃত্তি এবং টেকসই" আত্মসাৎ, জালিয়াতি এবং জালিয়াতির জন্য দোষী সাব্যস্ত করা হয়েছিল, আদালতের রায়ে যে লেখক একটি "প্লেবয়" জীবনযাপন করছিলেন। তিনি অসফলভাবে শূন্যতার আবেদনে প্রবেশ করেন, এই কারণে যে তার উদ্দেশ্য দূষিত ছিল না এবং ক্রেডিট প্রতিষ্ঠানগুলি তার রেফারেন্সগুলি গবেষণা করতে পর্যাপ্তভাবে ব্যর্থ হওয়ার জন্য দোষী ছিল। ১৯৭০ সালের ১৩ ফেব্রুয়ারি তাকে সাড়ে তিন বছরের কারাদণ্ডে দণ্ডিত করা হয়েছিল, উপরন্তু তাকে ৩,০০০ ফ্রাঙ্ক জরিমানা করে হয়েছিল। মুক্তি পাওয়ার আগে তিনি এক বছর এই সাজা ভোগ করেন।
তার প্রথম বই, এইনাহোমেন আন ডি সুকুনফট তার বিচারের সময় প্রকাশিত হয়েছিল, এবং এর বিক্রয় তাকে তার ঋণ পরিশোধ করতে এবং হোটেল ব্যবসা ছেড়ে সাহায্য করে। দানিকেন কারাগারে থাকাকালীন তার দ্বিতীয় বই, গডস ফ্রম আউটার স্পেস লিখেছিলেন।
১৯৯৩ সালে জার্মানির টিভি স্টেশন স্যাট-১ ২৫ পর্বের একটি টিভি ধারাবাহিক সম্প্রচার শুরু করে যার মূল চরিত্র ছিলেন দানিকেন এবং পরিচালনার ভারও ছিল তার উপর। এই ধারাবাহিকের নাম ছিল Auf den Spuren der All-Mächtigen (ঈশ্বরের চলাচলের পথসমূহ)। ১৯৯৬সালে আমেরিকার টিভি চ্যানেল এবিসি/কেইন এক ঘণ্টার একটি বিশেষ চলচ্চিত্র নির্মাণ করে যার নাম ছিল Chariots of the Gods - The Mysteries Continue, সমগ্র বিশ্বব্যাপী এটি প্রচার করা হয়েছিল। ১৯৯৬ সালের ২৬শে সেপ্টেম্বর এটি সম্প্রচার করা হয়েছিল। ১৯৯৬-৯৭ সালে এবিসি/কেইন ফন দানিকেনকে নিয়ে আরেকটি ডকুমেন্টারি ফিল্ম তৈরি করে যা ডিসকাভারি চ্যানেলেও দেখানো হয়েছিল। জার্মানির বৃহত্তম টিভি নেটওয়ার্ক আরটিএল ১৯৯৬ সালের ২৬ নভেম্বর তারিখে এই চলচ্চিত্রটি সম্প্রচার করে। শুধু জার্মানিতেই প্রায় ৭.৭ মিলিয়ন লোক এটি দেখেছিল। ফন দানিকেন বর্তমানে এবিসি ও আরটিএল-এর সাথে বিভিন্ন চলচ্চিত্র নির্মাণ করে থাকে।
দানিকেন অদ্যাবধি পৃথিবীর ২৫টি দেশে সর্বমোট ৩,০০০টি বক্তৃতা দিয়েছেন যার মধ্যে ৫০০ টি বক্তৃতা বিভিন্ন বিশ্ববিদ্যালয়ে দেয়া। এছাড়া তিনি প্রতি বছর গড়ে প্রায় ১০০,০০০ মাইল ভ্রমণ করেন যা তার গবেষণার প্রমাণ সংগ্রহে বিশেষ ভূমিকা রাখে। তিনি সুইস রাইটার্স এসোসিয়েশন, জার্মান রাইটার্স এসোসিয়েশন এবং আন্তর্জাতিক পেন-ক্লাব-এর সদস্য। তিনি বর্তমানে সুইজারল্যান্ডের ছোট্ট পর্বতসংকুল গ্রাম Beatenberg-এ থাকেন। এই গ্রামটি বার্ন থেকে ৪০ মাইল দূরে এবং আন্টারলাকেন শহরের উপর অবস্থিত। ২০০৩ সালে এই ইন্টারলাকেন শহরেই ফন দানিকেনের উদ্যোগে Mysteries of the World Theme Park-এর যাত্রা শুরু হয়। এটি স্থাপিত হয়েছিল মূলত পৃথিবীর রহস্য নিয়ে গবেষণা করার একটি উপযুক্ত ক্ষেত্র হিসেবে। এখানে প্যালিও-সেটি এবং প্রাচীন মহাকাশচারী তত্ত্ব নিয়েও গবেষণা হতো। কিন্তু ২০০৬ সালের ১৯শে নভেম্বর এই থিম পার্কটি বন্ধ হয়ে যায়।
দানিকেন ওয়ার্ল্ড মিস্টারিস ফোরামে যোগ দিয়েছিলেন। ১৯৯৮ সালে তিনি সহকর্মীদের সাথে মিলে আরকিওলজি, অ্যাস্ট্রোনটিক্‌স অ্যান্ড সেটি রিসার্চ এসোসিয়েশন (এএএস আরএ) নামক একটি সংগঠন প্রতিষ্ঠা করেন। এই সংগঠন থেকে নিয়মিত লিজেন্ডারি টাইম্‌স নামে একটি ইংরেজি সাময়িকী প্রকাশিত হয়। এতে প্যালিও-সেটির উপর সর্বশেষ গবেষণার সংবাদ পরিবেশন করা হয়।
দানিকেন ১৯৬০ সালে এলিজাবেথ স্কাজাকে বিয়ে করেছিলেন। তার এক মেয়ে রয়েছে যে ১৯৬৩ সালে জন্মগ্রহণ করেছিল। তার মেয়ের ঘরের দুই নাতিও রয়েছে।
পৃথিবীতে ভিনগ্রহের প্রাণীর প্রভাবের দাবি
চ্যারিয়ট্‌স অব দ্য গড্‌স দিয়ে শুরু হওয়া বেশকয়েকটি প্রকাশিত বইয়ের উপর দানিকেনের সাধারণ দাবি ১৯৬৮ সালে, বহির্জাগতিক বা "প্রাচীন নভোচারীরা" পৃথিবী পরিদর্শন করেছিল এবং প্রাথমিক মানব সংস্কৃতিকে প্রভাবিত করেছিল। দানিকেন তার বিশ্বাস সম্পর্কে লিখেছেন যে মিশরীয় পিরামিড, স্টোনহেঞ্জ এবং ইস্টার দ্বীপের মোয়াইয়ের মতো কাঠামো এবং সেই সময়ের কিছু প্রত্নবস্তু উচ্চতর প্রযুক্তিগত জ্ঞানের পণ্য যা তাদের তৈরি করার সময়ে বিদ্যমান ছিল বলে ধারণা করা হয়। তিনি মহাকাশচারী, আকাশ ও মহাকাশ যান, বহির্জাগতিক প্রাণী এবং জটিল প্রযুক্তির চিত্র ধারণ করে এমন প্রাচীন শিল্পকর্মকে বর্ণনা করেন। দানিকেন ধর্মের উৎপত্তি ব্যাখ্যা করেছেন একটি ভিনগ্রহী জাতি সংস্পর্শে প্রতিক্রিয়া হিসাবে, এবং বাইবেলের পুরাতন নিয়মের অংশগুলির ব্যাখ্যা প্রদান করেন।
সমালোচনা
১৯৬৬ সালে, যখন দানিকেন তার প্রথম বই লিখছিলেন, বিজ্ঞানী কার্ল সাগান এবং ইওসিফ শক্লোভস্কি তাদের ইন্টেলিজেন্ট লাইফ ইন দ্য ইউনিভার্স বইয়ের একটি অধ্যায়ে প্যালিওকন্টাক্ট এবং বহির্জাগতিক পরিদর্শনের দাবির সম্ভাবনা সম্পর্কে লিখেছেন। এ বিষয়ে লেখক রোনাল্ড স্টোরি তার দ্য স্পেস-গডস রিভিলড বইয়ে অনুমান করেছেন যে দানিকেনের ধারণা হতে এ ধারণার উৎপত্তি হতে পারে। এই বইয়ের অনেক ধারণা দানিকেনের বইগুলিতে বিভিন্ন আকারে হাজির হয়েছে। জ্যোতিঃপদার্থবিজ্ঞানী কার্ল সেগান এবং ইওসিফ শক্লোভস্কি প্রাগৈতিহাসিক কালে এলিয়েনদের পৃথিবী ভ্রমণ এবং তার বিভিন্ন নিদর্শন নিয়ে দানিকেনের রচনার সমালোচনা করেছেন। সেগান এলিয়েনদের ভ্রমণের বিষয়টিকে একেবারে উড়িয়ে দেননি, তার মতে এমন কিছু অতীতে ঘটে থাকতেই পারে, কিন্তু তার কোন প্রমাণ নেই। দানিকেন যেসব প্রমাণ সরবরাহ করেছেন সেগুলোকে সেগান অপ্রতুল বলে আখ্যায়িত করেছেন। তার বিখ্যাত উক্তি, "Extraordinary claim needs extraordinary evidence" এর আওতায় দানিকেনের লেখাগুলোও পড়ে। দানিকেনের দাবিগুলো সাধারণ বৈজ্ঞানিক চিন্তার বাইরে, অর্থাৎ প্রায় অতিলৌকিক কিছু, কিন্তু সেটা প্রমাণ করার জন্য যে ধরনের অনন্যসাধারণ নমুনা প্রয়োজন তা দানিকেন সরবরাহ করতে পারেননি।
দানিকেনের পূর্বেও অন্যান্য লেখকরা বহির্জাগতিক যোগাযোগের ধারণা উপস্থাপন করেছিলেন। একই ধরনের বা অভিন্ন প্রমাণ ব্যবহার করে একই দাবি করার সময়ও তিনি এই লেখকদের যথাযথভাবে বা মোটেও কৃতিত্ব দিতে ব্যর্থ হয়েছেন। দানিকেনের এরিনারঞ্জন আন দি সুকুনফ্ট-এর প্রথম সংস্করণটি একই রকম দাবি করা সত্ত্বেও রবার্ট চাররক্সের ওয়ান হান্ড্রেড থাউসেন্ট ইয়ার্স অব ম্যান'স উনকন্যেন হিস্ট্রি-এর উদ্ধৃতি দিতে ব্যর্থ হয়। পরে সম্ভাব্য কুম্ভীলকবৃত্তি মামলা এড়াতে পরবর্তী সংস্করণের গ্রন্থপঞ্জিতে চারুক্স যোগ করার জন্য প্রকাশক ইকোন-ভারলাগ বাধ্য হইয়েছিলেন।
দিল্লির লৌহস্তম্ভ
দানিকেন তার চ্যারিয়ট্‌স অব দ্য গড্‌স বইয়ে দাবী করেছিলেন ভারতের দিল্লির ঐতিহাসিক কুতুন মিনারের পাশে অবস্থিত প্রাচীন কালের দিল্লির লৌহস্তম্ভটি মনুষ্য নির্মিত নয়। আনুমানিক ৪০২ সালে নির্মিত স্তম্ভটির "অজানা উত্স" এবং দেড় হাজার বছর পরও এতে মরিচা না ধরার কারণে একে বহির্জাগতিক প্রভাবের একটি প্রধান উদাহরণ হিসাবে উথাপন করেছেন। কিন্তু ১৯৭৪ সালে এক সাময়িকীতে দেয়া এক সাক্ষাৎকারে তিনি নিজেই স্বীকার করেন যে, লৌহস্তম্ভটি আসলে জং ধরা, এবং এর উত্স, নির্মাণের পদ্ধতি এবং ক্ষয়ের বিরুদ্ধে আপেক্ষিক প্রতিরোধ সবই ভালভাবে বোঝা যায়, এবং তা মানুষের পক্ষেই বানানো সম্ভব ছিল।
কুয়েভা দে লস তাইয়োস
মরিকজ ডের স্পিগেলকে বলেছিলেন যে সেখানে কোন অভিযান হয়নি; দানিকেনের বর্ণনাগুলি "একটি দীর্ঘ কথোপকথন" থেকে এসেছে, এবং বইয়ের ছবিগুলি "ভূয়া" ছিল। ১৯৭৪ সালের সাক্ষাত্কারের সময়, দানিকেন জোর দিয়েছিলেন যে তিনি সত্যই গ্রন্থাগার এবং সুড়ঙ্গের প্রত্নবস্তু দেখেছেন, তবে তিনি গল্পের কিছু দিককে আরও আকর্ষণীয় করে তুলেছিলেন। তিনি বলেছিলেন, "জার্মান ভাষায়, আমরা বলি একজন লেখক, যদি তিনি বিশুদ্ধ বিজ্ঞান না লেখেন, তাহলে তাকে কিছু নাটকীয়তা এফেক্টে - কিছু নাট্য প্রভাব ব্যবহার করার অনুমতি দেওয়া হয়, এবং আমি তাই করেছি।" একজন ভূতাত্ত্বিক ওই এলাকায় কৃত্রিম টানেলের কোনো প্রমাণ পাননি। ডের স্পিগেল-এর পরামর্শে একজন প্রত্নতাত্ত্বিকের মতে, ফাদার ক্রেসপির সোনার প্রত্নবস্তুগুলি বেশিরভাগই পিতলের অনুকরণ ছিল যা স্থানীয়ভাবে পর্যটকদের স্মৃতিচিহ্ন হিসাবে বিক্রি হয়েছিল।
চিন্তাধারা ও রচনাসমূহ
এরিক ভন দানিকেনের সর্বশেষ যে বইটি প্রকাশিত হয়েছে তার নাম The Gods Were Astronauts: Evidence of the True Identities of the Old 'Gods"। এই বইটিতে ফন দারিকেন একটি বিশেষ সিদ্ধান্তের কথা জানিয়েছেন যা তিনি বিভিন্ন প্রমাণাদির সাপেক্ষে ব্যাখ্যা করেছেন। প্রশ্নটি ছিল, প্রাচীন ও আধুনিক সভ্যতা ও সংস্কৃতিতে যে ঈশ্বরের কথা বলা হয়, তিনি আসলে কে? ফন দানিকেনের উত্তর হচ্ছে ঈশ্বর এমন কোন অসীম সত্তা নয় যিনি মানব অনুভূতি ও কার্যাবলীকে নিয়ন্ত্রণ করতে পারেন (সাধারণ পুরাণ ও ধর্মে যেভাবে বলা হয়), বরং ঈশ্বর হল সেইসব বহির্জাগিতকেরা যারা পৃথিবীতে তাদের ভ্রমণের প্রমাণ রেখে গেছ বিভিন্ন স্থানে বিভিন্নভাবে। অর্থাৎ অনেক আগে তারা অন্য কোন গ্রহ থেকে পৃথিবীতে এসেছিল। এই সিদ্ধান্ত উপনীত হওয়ার আগে দানিকেন পৃথিবীর প্রায় সকল পুরাণ ও ধর্ম নিয়ে গবেষণা করেছেন, এর পাশাপাশি পৃথিবীর বিভিন্ন স্থানে ছড়ানো ছিটানো প্রমাণাদি সংগ্রহেও প্রভূত সময় ব্যয় করেছেন।
এরিক ফন দানিকেনের অধিকাংশ বই বাংলা ভাষায় অনুবাদ করেছেন শ্রী অজিত দত্ত। যার মধ্যে "দেবতা কি গ্রহান্তরের মানুষ", "নক্ষত্রলোকে প্রত্যাবর্তন", "বীজ ও মহাবিশ্ব", "আমার পৃথিবী", "আবির্ভাব", "প্রমাণ", "প্রাগিতিহাসের ঋষি", "দেবতার গোধূলিবেলা", "দেবতার চাতুর্য" ইত্যাদি উল্লেখযোগ্য। শ্রী অজিত দত্তের সহজবোধ্য অনুবাদের ফলে বাংলা ভাষাভাষীদের কাছে এরিক ফন দানিকেনের তত্ত্ব খুব জনপ্রিয়তা লাভ করে।
জনপ্রিয়তা
দানিকেবের বইয়ের উপর ভিত্তি করে বোগাসলাও পোলচ একটি কমিক বই ডাই গোটার আউস ডেম অল তৈরি করেছেন, যেটি রচনা করেছেন আর্নল্ড মোস্টোভিজ এবং আলফ্রেড গোর্নি। ১৯৭৮-১৯৮২ সালে আটটি কমিক বই ১২টি ভাষায় অনূদিত হয়েছে এবং ৫ মিলিয়নেরও বেশি কপি বিক্রি হয়েছে।
দানিকেনের নকশা করে মিস্ট্রি পার্ক নামে একটি থিম পার্ক সুইজারল্যান্ডের ইন্টারলেকেনের কাছে ২০০৩ সালে হিসাবে চালু হয়েছিল। পরে এটি জংফ্রাউ পার্ক নামে পরিচিতি পায়। এটি বিশ্বের বেশকয়েকটি মহান "রহস্য" অন্বেষণ করেছে।
রিডলি স্কট বলেছিলেন যে তার চলচ্চিত্র প্রমেথিয়াস আদি মানব সভ্যতা সম্পর্কিত দানিকেনের কিছু ধারণার সাথে সম্পর্কিত। রোলান্ড এমেরিখের স্টারগেট চলচ্চিত্রের দুটি-ডিস্ক ডিভিডি পর্যালোচনা করে, ডিন ডেভলিন দানিকেনের "Is There a Stargate?" বইয়ের উল্লেখ করেন, যেখানে "দানিকেন পৃথিবীতে এলিয়েন পরিদর্শনের প্রমাণ নিয়ে আলোচনা করেছেন।"
কামেট
কামেট নন্দা দেবী পর্বতশৃঙ্গের পরে ভারতের গড়ওয়াল অঞ্চলের দ্বিতীয় সর্বোচ্চ পর্বতশৃঙ্গ। এর উচ্চতা ৭,৭৫৬ মিটার। পর্বতটি তিব্বতের সাথে সীমান্তের কাছে উত্তরাখন্ড-এর চামোলি জেলাতে অবস্থিত। এটি বিশ্বের ২৯তম সর্বোচ্চ পর্বতশৃঙ্গ। পর্বতটি হিমালয় পর্বতমালার মূল পর্বতশ্রেণীটির উত্তরে অবস্থিত জাস্কার পর্বতশ্রেণীর অন্তর্গত এবং সুরু নদী ও কার্নালি নদীর মধ্যে অবস্থিত। এটি দেখতে একটি বিরাট পিরামিডের মত, যার সমতল শীর্ষ এলাকা থেকে দুইটি শৃঙ্গ উপরে উঠে গেছে।
১৯৩১ সালে একটি ব্রিটিশ পর্বতারোহী দল এটির শীর্ষে আরোহণ করে।
বেথুয়াডহরী
বেথুয়াডহরী বা বেথুয়া, পশ্চিমবঙ্গে র নদিয়া জেলা র একটি সেন্সাস টাউন। এটি কৃষ্ণনগর সদর মহকুমা র অন্তর্গত নাকাশিপাড়া ব্লকের অধীন। এই জায়গাটি বন্যপ্রাণী অভয়ারণ্যর কারণে বিখ্যাত। কথিত আছে এখানে বেথো (বেথুয়া) শাকের জলাভূমি (ডহর) ছিল। তা থেকেই জায়গার নাম বেথুয়াডহরি।
বন্যপ্রাণ অভয়ারণ্য
এখানে বন্যপ্রাণী সংরক্ষণের জন্যে পশ্চিমবঙ্গ সরকারে র বনবিভাগের একটি অভয়ারণ্য রয়েছে। এর আআয়তন ৬৭ হেকটর। অজগর বা ময়াল, হরিণ, বেজি ছাড়াও, দ্বিজেন্দ্রলাল রায়ের নামে নামাঙ্কিত প্রকৃতিবীক্ষণ কেন্দ্র, পাখিরালয় আছে বেথুয়াডহরি বন্যপ্রাণ অভয়ারণ্য তে। এটি ঘিরে এই স্থানে একটি পর্যটন কেন্দ্রও গড়ে উঠেছে।
রেলওয়েজ ক্রিকেট দল
ইতিহাস
ইতিহাসের বেশিরভাগ ক্ষেত্রে, ভারতীয় রেল রঞ্জি ট্রফিতে খুব কম সাফল্য পেয়েছে। যাইহোক, ২০০০ সাল থেকে সাম্প্রতিক বছরগুলিতে, রেলওয়ে দুবার ট্রফি জিতেছে এবং একবার রানার্স আপ হয়েছে। রঞ্জি ট্রফির চ্যাম্পিয়ন হিসেবে, তারা দুইবার ইরানি কাপ খেলেছে, দুইবারই বিজয়ী হয়েছে।
বেথুয়াডহরী
বন্যপ্রাণ অভয়ারণ্য
১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এখানে শাল, সেগুন, মেহগনি হিজল, অর্জুনের, গাব, টুন, নাগকেশর, পিয়াশাল, হামজাম ইত্যাদি গাছ রয়েছে।
রেলওয়েজ ক্রিকেট দল
ইতিহাস
এছাড়া বিজয় হাজারে ট্রফিতে ২০০৫/০৬-এ চ্যাম্পিয়ন ও ২০১৩/১৪-এ রানার্স-আপ হয়েছিল রেলওয়েজ দল।
বিখ্যাত ক্রিকেটার
ভারতের হয়ে টেস্ট ক্রিকেট খেলেছেন: (প্রথম ম্যাচের সাল প্রদত্ত)
বেথুয়াডহরী
যোগাযোগ
রেল ও সড়কপথে বেথুয়াডহরী কলকাতা ও রাজ্যের অন্যান্য জায়গার সাথে সংযুক্ত। ৩৪ নং জাতীয় সড়ক (ভারত) বেথুয়াডহরীর ওপর দিয়ে গেছে। শিয়ালদহ - লালগোলা লাইনে বেথুয়াডহরী একটি গুরুত্বপূর্ণ রেলওয়ে স্টেশন। লালগোলা প্যাসেঞ্জারস ও কয়েকটি এক্সপ্রেস ট্রেন এই স্টেশনের উপর দিয়ে চলাচল করে।
রেলওয়েজ ক্রিকেট দল
বিখ্যাত ক্রিকেটার
ভারতের হয়ে ওডিআই খেলেছেন, কিন্তু টেস্ট খেলেননি: (প্রথম ম্যাচের সাল প্রদত্ত)
জাগো বাংলা
জাগো বাংলা হল একটি বাংলা দৈনিক সংবাদপত্র। এটি কলকাতা থেকে প্রকাশিত হয়। পত্রিকাটি হল সর্বভারতীয় তৃণমূল কংগ্রেসের বাংলা মুখপত্র। পশ্চিমবঙ্গের বিভিন্ন অঞ্চলে, মূলত গ্রামীণ এলাকায়, দলের বার্তা পৌঁছে দিতে এই পত্রিকাটিকে ব্যবহার করা হয়। ২০১১ সালের হিসেব অনুযায়ী, পশ্চিমবঙ্গে এই পত্রিকাটির প্রচার সংখ্যা ৬০,০০০। পত্রিকার বর্তমান সম্পাদক পার্থ চট্টোপাধ্যায়। ২০২১ এর ২১শে জুলাই সাপ্তাহিক থেকে দৈনিক হয়।
জুডি গারল্যান্ড
জুডি গারল্যান্ড (Judy Garland) একজন মার্কিন গায়িকা ও অভিনেত্রী ছিলেন। তিনি ১৯২২ সালে জন্মগ্রহণ করেন ও ১৯৬৬ সালে মাত্র ৪৪ বছর বয়সে মৃত্যুবরণ করেন। তিনি ১৯৩৯ সালের ধ্রুপদী চলচ্চিত্র দ্য উইজার্ড অব অজ-এ অভিনয় করে বিশ্বজোড়া খ্যাতি পান। পরবর্তীতে এটি পৃথিবী ইতিহাসের সেরা ১০টি চলচ্চিত্রের তালিকায় স্থান পায়। তিনি অস্কারজয়ী অভিনেত্রী লিজা মিনেলির মা।
অষ্টক সূত্রের সীমাবদ্ধতা
অক্টেভ বা অষ্টক বিখ্যাত সূত্রটি 1864 সালে বিজ্ঞানী নিউল্যান্ড প্রকাশ করেন। তিনি বিভিন্ন মৌলগুলির ক্রমবর্ধমান পারমাণবিক ভর অনুসারে সাজিয়ে দেখেন যে, কোন নির্দিষ্ট মৌলের সঙ্গে তার পরের অষ্টম মৌলের ধর্মের পুনরাবৃত্তি হয়।
উদাহরণ ও বর্ণনা
যেমন—Li (7), Be (9.02) , B (10.8) , C (12) , N (14) , O (16) , F (19) , Na (23) , Mg (24) , Al (27) , Si (28) , P (31) , S (32) , Cl (35.5) , K (39) , Ca (40). ওপরের তালিকা অনুসারে Li -কে প্রথম মৌল ধরে পরের অষ্টম মৌল হয় Na, আবার Na -কে প্রথম মৌল পরের অষ্টম মৌল হয় K । প্রকৃতপক্ষে দেখা যায় Li, Na এবং K -এর মধ্যে ভৌত ও রাসায়নিক ধর্মের অনেক মিল আছে— নিউল্য্যান্ড এই বিষয়টির নাম দেন অষ্টক সূত্র । এই সূত্রের মূল কথা হল— মৌলগুলিকে যদি ক্রমবর্ধমান পারমাণবিক ভর হিসেবে সাজানো হয় তাহলে প্রত্যেক অষ্টম মৌলে ভৌত ও পারমাণবিক ধর্মের পুনরাবৃত্তি ঘটবে । এই সূত্রগুলি কিছু কিছু মৌলের ক্ষেত্রে প্রযোজ্য হলেও সমস্ত মৌলের ক্ষেত্রে সমানভাবে প্রযোজ্য হয় না । ফলে সূত্রগুলির নিজ নিজ কিছু সাফল্য থাকলেও সার্বজনীনভাবে স্বীকৃতি পায় নি ।
সীমাবদ্ধতা
অষ্টক সূত্র, যদিও প্রয়ােজনীয়, কিন্তু সর্বজনীন নয় । এটি বেশিরভাগ জৈবযৌগের গঠন আকৃতি বুঝতে যথেষ্ট কার্যকরী এবং পর্যায়সারণীর দ্বিতীয় পর্যায়ের মৌলগুলির যৌগের ক্ষেত্রে প্রযােজ্য । অষ্টক সূত্রে তিন প্রকারের ব্যতিক্রম রয়েছে ।
কেন্দ্রীয় পরমাণুতে অসম্পূর্ণ অষ্টক
কিছু কিছু যৌগে কেন্দ্রীয় পরমাণুকে ঘিরে থাকা / আবেষ্টন করে থাকা ইলেকট্রন সংখ্যা আট ( 8 ) এর চেয়ে কম । বিশেষত, যে সকল মৌলের যােজ্যতা ইলেকট্রন সংখ্যা চার ( 4 ) এর চেয়ে কম তাদের ক্ষেত্রে ।
● উদাহরণ হিসেবে - লিথিয়াম ক্লোইড, বেরিলিয়াম হাইড্রাইড  এবং বােরন ট্রাইক্লোরাইড ( I ) ।
লিথিয়াম, বেরিলিয়াম , বােরণের যােজ্যতা ইলেকট্রন সংখ্যা যথাক্রমে 1 , 2 , 3. অ্যালুমিনিয়াম ক্লোরাইড, বােরন ট্রাইফ্লুরাইড  এই ধরনের আরাে কিছু যৌগ ।
বিজোড় ইলেকট্রন সমন্বিত অণু
নাইট্রিক অক্সাইড, নাইট্রোজেন ডাইঅক্সাইড  - এর মতাে বিজোড় ইলেকট্রন সমন্বিত অণুর ক্ষেত্রে প্রতিটি পরমাণুতে অষ্টকপূর্তি হয় না ।
পর্যায়সারণির তৃতীয় পর্যায়ের মৌল এবং এদের পরবর্তী মৌলগুলির ক্ষেত্রে 3s, 3p কক্ষক ছাড়াও 3d কক্ষককেবন্ধন গঠনের জন্য পাওয়া যায় ।
এসব মৌলের বেশ কিছু সংখ্যক যৌগের কেন্দ্রীয় পরমাণুর চারপাশে আটের ( 8 ) বেশি যােজক ইলেকট্রন থাকে । একে প্রসারক অষ্টক নিয়ম হিসেবে অভিহিত করা হয় । এসব ক্ষেত্রগুলােতে অবশ্যই অষ্টক নিয়ম প্রযােজ্য হয় না । এ ধরনের যৌগের আরও কিছু উদাহরণ হলাে—, , , এবং কিছু অসমযােজী যৌগ ।
মজার বিষয় হল, সালফার এমন যৌগও গঠন করে সেখানে অষ্টক নিয়মটি মান্য হয় । সালফার ডাইক্লোরাইডে সালফার পরমাণুর চারপাশে আটটি ইলেকট্রন রয়েছে ।
স্বরলিপি
! style="text-align: right" colspan="13" | ! style="text-align: right" | Scientific ! style="text-align: right" | Helmholtz ! style="text-align: right" | Organ ! style="text-align: right" | Name ! style="text-align: right" | MIDI ! style="text-align: right" | MIDI Note
অব্যয়ীভাব সমাস
পূর্বপদে অব্যয়যোগে নিষ্পন্ন সমাসে যদি অব্যয়েরই অর্থের প্রাধান্য থাকে অব্যয়ীভাব সমাস বলে। অব্যয়ীভাব সমাসে কেবল অব্যয়ের অর্থযোগে ব্যাসবাক্যটি রচিত হয়। যেমন: জানু পর্যন্ত লম্বিত ('পর্যন্ত' শব্দের অব্যয় 'আ')= আজানুলম্বিত (বাহু), মরণ পর্যন্ত= আমরণ।
বিভিন্ন অর্থে অব্যয়ীভাব সমাস
সামীপ্য (নৈকট্য), বিপ্সা (পৌনঃপুনিকতা), পর্যন্ত, অভাব, অনতিক্রম্য, সাদৃশ্য, সম্পর্ক, সংস্পর্শ,ঊর্ধ্ব, সম্মান প্রভৃতি নানা অর্থে উপসর্গ তৎপুরুষ বা অব্যয়ীভাব সমাস হয়। যেমন:
রাশিয়ায় উন্মুক্ত প্রবেশাধিকার
২০০৮ সালের জানুয়ারিতে, রুশ, বেলারুশিয় এবং ইউক্রেনিয় শিক্ষাবিদরা বৈজ্ঞানিক ও সাংস্কৃতিক জ্ঞানের পণ্ডিত্যপূর্ণ যোগাযোগের উন্মুক্ত প্রবেশাধিকার সমর্থনে "বেলগোরড ঘোষণা" জারি করেছিলেন। ২০১৬ সালে চালু হওয়া আন্তর্জাতিক "উন্মুক্ত প্রবেশাধিকার ২০২০" প্রচারের রুশ সমর্থকদের মধ্যে বেলগোরড স্টেট বিশ্ববিদ্যালয়, ন্যাশনাল ইলেকট্রনিক ইনফরমেশন কনসোর্টিয়াম (নিকন), এবং ওয়েবপাবলিশার্স অ্যাসোসিয়েশন অন্তর্ভুক্ত রয়েছে।